b'\n_START_ARTICLE_\nGrad na hribu\n_START_PARAGRAPH_\nGrad na hribu je vrsta gradu, ki je bil zgrajen na vrhu hriba ali gore. Glavna prednost tak\xc5\xa1nega strate\xc5\xa1ko izbranega mesta je njegova nedostopnost. Strma pobo\xc4\x8dja hriba ote\xc5\xbeujejo ali, pri nekaterih tipih terena, celo onemogo\xc4\x8dajo napad na grad. Poleg tega je ima pogosto odli\xc4\x8den pregled nad okoli\xc5\xa1kim obmo\xc4\x8djem in mo\xc5\xbenost streljanja na okoli\xc5\xa1ko pokrajino. Sama vi\xc5\xa1ina gradu nad lokalnim obmo\xc4\x8djem pa je lahko za\xc5\xa1\xc4\x8ditila tudi napadalce gradu pred obstreljevanjem. Poleg tega je lokacija takega gradu pomembno okrepila polo\xc5\xbeaj kot prebivali\xc5\xa1\xc4\x8de._NEWLINE_Lokacija gradu na hribu pa je kljub prej navedenim prednostim predstavljala dolo\xc4\x8dene logisti\xc4\x8dne te\xc5\xbeave. Brez dovolj mo\xc4\x8dne \xc4\x8drpalke je bila problemati\xc4\x8dna dobava vode, \xc4\x8de je ni bilo v bli\xc5\xbeini. Prevoz hrane, delovnih \xc5\xbeivali in drugih dobrin je bil ote\xc5\xbeen, na izpostavljenih vrhovih so izrazitej\xc5\xa1e tudi vremenske te\xc5\xbeave, tako da so bile \xc5\xbeivljenjske razmere v tak\xc5\xa1nem gradu manj ugodne._NEWLINE_Drug problem je izolacija teh gradov. Teren ovira umik oboro\xc5\xbeene pehote v grad, \xc5\xa1e toliko bolj umik konjenice. Zato nadzor nad okoli\xc5\xa1kim obmo\xc4\x8djem ni bil vedno ustrezen. _NEWLINE_Grad na hribu in grad na grebenu je predstavljal oviro pri uvedbi te\xc5\xbekih oblegovalnih strojev, ki so jih uvedli Franki. Medtem ko je grad na grebenu moral pripraviti obrambo pred tako opremo na enem svojem koncu, ki je bil odprt na notranjost grebena, so bili gradovi na hribu v celoti obdani s strmimi pobo\xc4\x8dji, ki so u\xc4\x8dinkovito prepre\xc4\x8devali uporabo teh naprav. _NEWLINE_Klasi\xc4\x8den primer nem\xc5\xa1kega gradu na hribu iz 13. stoletja je Otzberg, ki ima kro\xc5\xbeni bergfrid na hribu nad vasjo z istim imenom. Bergfrid je obdan s koncentri\xc4\x8dnim, ovalnim, notranjim in zunanjim zidom in zunanjim jarkom. _NEWLINE_Katari so uporabljali \xc5\xa1tevilne nedostopne gradove na hribu kot zato\xc4\x8di\xc5\xa1\xc4\x8da, kot je Ch\xc3\xa2teau de Montsegur, ki stoji na vrhu strme skalnate gore._NEWLINE_Kot pri drugih gradovih, so tudi gradovi na hribu izgubili svoj pomen v \xc4\x8dasu srednjega veka. Vzpon mest kot gospodarskih in politi\xc4\x8dnih centrov je zmanj\xc5\xa1al vrednost teh gradov za trgovino in upravljanje.'